Rikunarita-ORG/Wikinium huggingface dataset:
# Alipay

| Alipay |
| --- |
|  |
| Ümumi məlumatlar |
| Sənaye | Maliyyə xidmətləri |
| Təsis tarixi | 2004 |
| Rəhbərlik |
| Təsisçi | * Cek Ma
 |
| alipay.com |
|  Vikianbarda əlaqəli mediafayllar |

**Alipay** (çin. 支付宝) — Alibaba Qrupuna daxil olan və dünyanın böyük ödəniş sistemlərindən biridir. 2004-cü ildə qurulub. Alibaba Qrupunun təklif etdiyi məhsulların ödənişi üçün qrup daxilində istifadə üçun yaradılıb, ancaq sonradan digər şirkətlərdə istifadə etməyə başlayıb və hal hazırda 930 mindən çox digər şirkət də bu ödəmə sistemindən istifadə edir. Bu yaxınlarda şirkət sifarişlərin birbaşa mobil telefondan ödənilməsi üçün bir sistem inkişaf etdirib və Çinin ən böyük mobil operatorlarından biri olan "China Unicom" ilə əməkdaşlıq müqaviləsi imzalayıb. 2018-ci ilin dörduncu rübunun nəticələrinə əsasən Alipay sistemi, Çin ərazisindəki onlayn ödəmə bazarının 55,32 faizinə sahibdir.

## Tarixi

6 iyul 2009-cu il tarixinə qeydiyyatdan keçmiş istifadəçilərin sayı 200 milyonu, gündəlik dövriyyəsi isə 700 milyon yuanı keçib.

2010-cu ilin dekabr ayına qədər Alipay ödəmə sistemində 550 milyondan çox istifadəçi qeydiyyatdan kjeçir və hər gün təqribən ümumi məbləği 385 milyon dollar olan 8,5 milyon əməliyyat həyata keçirilir.

2011-ci ilin nəticələrinə görə Alipay payı elektron ödəmələr seqmentindəki ödəmə sistemi 50% -i keçir. Bu isə təxminən 46 milyard dollarlıq əməliyyat idi.

2013-cü ildə Alipay sistemi, dünyanın ən böyük mobil ödəmə prtalı olan PayPalı keçir.

2017-ci ildə, Çinli "Alibaba qrupun" online və mobil ödəniş sistemi Alipay, 450 milyon istifadəçiyə çataraq, dünyanın ən böyük online və mobil ödəniş sistemlərindən birinə çevrilir.

2017-ci ildə Avropada "BNP Paribas", "Barclays", "UniCredit" və "SIX Payment Services" ilə razılaşmalar vasitəsilə, 930 min ticari qurum Alibaba-nın mobil və onlayn ödəniş sisteminin Avropa şəbəkəsinə qatılmış olur. Ödəniş sisteminin istifadəçiləri Avropadakı satış nöqtələrində, telefonlarına gələn QR kodları skan etdirərək, satış əməliyyatını tamamlaya bilirlər.

## Tərəfdaşları

Alipay "Visa" və "MasterCard" ödəmə sistemləri, "China Post" poçt xidməti, "China Unicom" mobil operatoru, eləcə də böyük dünya və regional banklar da daxil olmaqla 65 maliyyə qurumu ilə əməkdaşlıq edir.

Həmçinin "Alipay"ın "Discovery" xüsusiyyəti vasitəsilə, Çin xaricinə səyahət edən Çin vətəndaşlarının alışveriş edə biləcəkləri yeri daha asan kəşf etməklərinə də şərait yaradılıb.

## İstinadlar

## Xarici keçidlər
# Asiya Oyunları

Asiya Oyunlarının rəsmi loqosu
**Asiya Oyunları** — Beynəlxalq Olimpiya Komitəsinin dəstəyi ilə, Asiya Olimpiya Komitəsinin isə birbaşa təşkilatçılığı ilə keçirilən çox idman növlü tədbir. Bir növ Yay Olimpiya Oyunlarının Asiya qitəsi üçün olan yarışlarıdır. Yarışlar ilk dəfə 1951-ci ildə Hindistanda, Yeni Dehli şəhərində keçirilmişdi.

## Turnirin arxivi

| İl | Ev sahibi şəhər | Ölkə |
| --- | --- | --- |
| 1951 | Nyu-Dehli |  Hindistan |
| 1954 | Manila |  Filippin |
| 1958 | Tokio |  Yaponiya |
| 1962 | Cakarta |  İndoneziya |
| 1966 | Banqkok |  Tailand |
| 1970 | Banqkok |  Tailand |
| 1974 | Tehran |  İran |
| 1978 | Banqkok |  Tailand |
| 1982 | Nyu-Dehli |  Hindistan |
| 1986 | Seul |  Cənubi Koreya |
| 1990 | Pekin |  ÇXR |
| 1994 | Hiroşima |  Yaponiya |
| 1998 | Banqkok |  Tailand |
| 2002 | Busan |  Cənubi Koreya |
| 2006 | Doha |  Qətər |
| 2010 | Quançjou |  ÇXR |
| 2014 | İnçjon |  Cənubi Koreya |
| 2018 | Cakarta-Palembang |  İndoneziya |
| 2022 | Xançjou |  ÇXR |
| 2026 | Naqoya |  Yaponiya |
| 2030 | Doha |  Qətər |
| 2034 | ər-Riyad |  Səudiyyə Ərəbistanı |

2019-cu ilə qədər ev sahibi şəhərlərin xəritəsi . Xəritədə ev sahibi ölkələr təşkilatçılıq etdiyi illərə görə göstərilmişdir.
## Ən dəyərli oyunçular

Samsung Group şirkətinin spornsorluğu ilə 1998-ci ildən "Asiya Oyunlarının Ən Dəyərli Oyunçusu" seçilir. Bu nominasiyada fərqlənmiş qızıl medallı idmançılar aşağıdakılardır:

| İl | Atlet | İdman növü | Mənbə |
| --- | --- | --- | --- |
| 1998 |  Koji İto | Yüngül atletika |  |
| 2002 |  Kosuke Kitajima | Üzgüçülük |  |
| 2006 |  Park Tae-Hwan | Üzgüçülük |  |
| 2010 |  Lin Dan | Badminton |  |
| 2014 |  Kosuke Hagino | Üzgüçülük |  |
| 2018 |  Rikako Ikee | Üzgüçülük |  |

## Həmçinin bax

* Asiya Oyunlarında voleybol
* Yay Olimpiya Oyunları
* Avropa Oyunları
* Afrika Oyunları
* Aralıq dənizi Oyunları
* 2021 Cənub-Şərqi Asiya Oyunları

## İstinadlar

## Xarici keçidlər

* Rəsmi Sayt
# Yanğın

Kanadada yanğın
**Yanğın** — maddi nemətlərin məhv olması ilə nəticələnən, idarə oluna bilməyən, insan həyatı üçün təhlükəli yanma prosesidir. Yanğında baş verən əsas fiziki-kimyəvi hadisələr yanar maddələrlə hava oksigeni arasında kimyəvi reaksiya getməsi, çoxlu istilik ayrılması və yanma nəticəsində əmələ gələn qazların intensiv mübadiləsidir. Yanğın çox vaxt odla ehtiyatlı davranılmaması, yanğına qarşı tədbirlərə düzgün əməl edilməməsi, materialların öz-özünə alışıb yanması, statik elektrik boşalmaları və ildırım düşməsi nəticəsində baş verir, bəzən də cinayətkarlıqla qəsdən törədilir. Yanğın zamanı tüstü ilə havaya qalxan yanma məhsullarının çoxu (xüsusən polimer maddələr yandıqda) orqanizmə zəhərləyici təsir göstərir. Bəzi hallarda natamam yanma məhsulları (məs., karbon 2-oksid) oksigenlə partlayış cəhətdən təhlükəli qarışıq əmələ gətirir.

## Yanğından mühafizə

Yanğından mühafizə insanların həyatının, dövlət və ictimai mülkiyyətin, vətəndaşların şəxsi mülkiyyətinin yanğından mühafizəsinə yönəldilmiş dövlət və ictimai tədbirlər sistemi; yanğınla mübarizəni həyata keçirən təşkilatdır. Yanğından mühafizənin əsas məqsədi yanğın profilaktikasıdır. Yanğının söndürülməsini yanğınsöndürən texnikasından istifadə edən Yanğından mühafizə dəstələri həyata keçirir. Azərbaycanın bütün şəhərlərində müasir yanğınsöndürmə texnikası ilə təchiz olunmuş peşəkar Yanğından mühafizə dəstələri xidmət göstərir.

## Həmçinin bax

* Fövqəladə hallar
* Yanğınsöndürmə gəmisi
* Günəşli neft yatağında yanğın (2015)
* Azərbaycan Respublikası Fövqəladə Hallar Nazirliyi

## İstinadlar

## Xarici keçid

* Yanğın təhlükəsizliyinin təmin edilməsi: Rəsmilərin və qeyri-rəsmilərin vəzifələri
* Normativ - hüquqi sənədlər
# Tarixi mənbə

**Tarixi mənbə** — mühüm tarixi məlumatları ehtiva edən orijinal mənbə. Bu qaynaqlar bizə ən sadə səviyyədə tarix haqqında məlumat verən bir şeydir və tarixi öyrənmək üçün ipucu kimi istifadə olunur.
Tarixi mənbələrə sikkələr, abidələr, ədəbi mənbələr, sənədlər, artefaktlar, arxeoloji ərazilər, xüsusiyyətlər, şifahi nəqllər, daş kitabələr, rəsmlər, qeydə alınmış səslər, təsvirlər və şifahi tarix daxil ola bilər. Hətta qədim qalıqlar və xarabalıqlar da tarixi mənbələrdir. Mənbələrin növlərinə ilkin mənbələr, ikinci dərəcəli mənbələr və digər tarixçilər əlavə edilmiş üçüncü mənbələr daxildir.

## Növləri

### İlkin mənbə

Təbii morfoloji simvollar, oroqrafik və hidroqrafik strukturlar, insanların müdaxilələri, binalar, infrastrukturlar, arxeoloji tapıntılar keçmişin istifadə və məskunlaşma formalarını göstərən maddi mənbələrdir. Ədəbi təsvirlər, bədii təsvirlər, kartoqrafik ifadələr şifahidir. və ya onları yaradan tarixi subyektin diktə etdiyi digər məlumatları təqdim edə bilən simvolik mənbələr. Tarixşünaslıq sintezi layihəsi multidissiplinar araşdırma səyi ilə müxtəlif kateqoriyalı mənbələri bir araya gətirməlidir.

### İkinci dərəcəli mənbə

İkinci dərəcəli mənbə, ilkin mənbə haqqında məlumat verən mənbədir. Bu mənbədə ilkin məlumatlar seçilir, dəyişdirilir və uyğun formatda düzülür. İkinci dərəcəli mənbələr ilkin məlumatın ümumiləşdirilməsini, təhlilini, şərhini və ya qiymətləndirilməsini əhatə edir. Hər hansı bir mənbə üçün ən dəqiq təsnifat həmişə aydın deyil. İbtidai və ikinci dərəcəli terminlər nisbi terminlərdir və bəzi mənbələr istifadə olunma üsulundan asılı olaraq əsas və ya ikinci dərəcəli kimi təsnif edilə bilər.

### Üçüncü mənbə

Üçüncü mənbə, əlavə şərhlər və ya mənbələrin təhlilini təmin etməyən, artıq dərc edilmiş ilkin və ikinci dərəcəli mənbələrin indeksi və ya mətn konsolidasiyasıdır. Bəzi üçüncü dərəcəli mənbələr əsas mənbələri, əsas terminləri, ümumi bilikləri və mövzu üzrə əsas elmi tapmaq üçün yardımçı kimi istifadə edilə bilər.

## İstinadlar
# Şibi xaqan

| Şibi xaqan Türk Şad |
| --- |
| 始畢可汗 |
|  |
| Şərqi Göytürk xaqanlığının II xaqanı |
| 609 – 619 |
| Əvvəlki | Yami xaqan |
| Sonrakı | Çula xaqan |
| Şəxsi məlumatlar |
| Doğum tarixi | VI əsr |
| Vəfat tarixi | 619 |
| Vəfat yeri | Taiyuan |
| Vəfat səbəbi | Xəstəlik |
| Atası | Yami xaqan |
| Həyat yoldaşı | Şahzadə Yiçenq |
| Uşaqları | Tolis xan Aşina Cieşeşuay |
| Dini | Tenqriçilik |

**Şibi xaqan** — Şərqi Göytürklərin ikinci xaqanı. Onun dövründə Suy sülaləsini zəifləmişdi.

## Hakimiyyəti

Şibi xaqan qurultay tərəfindən seçilməmişdi. O taxta imperator Yanq Quanqın əmri ilə gəlmişdi. Hakimiyyətinin ilk 5 ili sakit keçdi. 615-ci ildə Şibi xaqan imperator Yanmendə olanda xaqanın köməkçisini öldürməsi və qardaşı Çulaya çinli şahzadə sözü verməsindən qəzəbləndi və qəfil hücuma başladı. Yanmen mühasirəyə alındı. İçeng xatunun yalanı ilə mühasirəyə son qoyuldu və ordu şimala çəkildi. İmperatorun köməyinə isə sərkərdələrindən Li Yuan gəldi. 616-cı ilə qədər davam edən müharibədə nəticə alınmadı.

## Hakimiyyətin sonları

617-ci ildə Çin imperiyası dağıldı. Xaqan Çindəki ən güclü adama çevrildi. Çinin ən böyük generalları onun ordusunda vəzifəyə gəldilər. Xaqanın ordusunda artıq xitaylar, çinlilər, tatarlar, qaoçelər və uyğurlar var idi, toplam sayları bir milyona yaxın olmuşdu. Xaqan imperatora sadiq qalan son qüvvələrin də üzərinə yürüş edərkən xəstələnərək öldü. Bu vəziyyətdən Li Yuan yetərincə istifadə etdi. Özünün yeni Tan sülaləsinin əsasını qoydu. Türklərlə dost siyasət yürütməyə başladı.

## Ailəsi

Oğlu Tolis xan imperator Yanqın qızı şahzadə Xuaynan ilə evlənmişdi.Digər oğlu isə məşhur Aşina Cieşeşuaydır.

## İstinadlar
# Çebi xaqan

| Çebi xaqan |
| --- |
| 車鼻可汗 |
|  |
| Şərqi Göytürk xaqanlığının VI xanı, Heşun və Xuayxuay şahzadəsi |
| 645 – 650 |
| Əvvəlki | Kilibi xaqan |
| Sonrakı | Aşina Nişufu |
| Şəxsi məlumatlar |
| Vəfat tarixi | 650 |
| Vəfat yeri | * Çanqan
 |
| Atası | ? |
| Uşaqları | Aşina Şabulo Aşina Çebi Aşina Cieman |
| Dini | Tenqriçilik |

**Çebi xaqan** (əsl adı **Aşina Hubo** 阿史那斛勃, taxt adı **İçün Çebi xaqan** 乙注車鼻可汗) — Göytürk xaqanı.

## Hakimiyyəti

İllig xaqanın ölümündən sonra Seyanto xanlığına tabe olmuşdu. Lakin Seyanto Çebini öldürməyə cəhd etdikdə öz ordusunu toplayaraq Altay dağlarının şimalına çəkildi və özünü müstəqil xaqan elan etdi.

646-cı ildə Uyğur və Tan sülaləsi orduları Seyanto xanlığını dağıdandan sonra xaqan oğlu Aşina Şabulonu imperatoru qonaqlığa dəvət etmək üçün göndərdi. Lakin elçilər xaqanın yanına gələndə xaqanın belə bir istəyi olmadığını gördülər. Baş komandan Aşina Cieman qardaşı əvəzinə oğlu Aşina Anşuonu göndərdi. İmperatorun elçiləri Qarluqlarla birləşib xaqanı öldürmək istəsələr də xaqan işin üstünü açdı. Elçilər Aşina Çebi tərəfindən öldürüldü.

## Ölümü

Buna əsəbləşən imperator Qao Kan adlı generalı xaqana qarşı göndərdi. Uyğurlardan kömək alan Çinlilər Türk torpaqlarına girən kimi Aşina Cieman təslim oldu. O paytaxta göndərildi və həyatı bağışlandı. Ölümü ilə bağlı məlumat yoxdur. Onun əsir olunmasından sonra Türk torpaqlarında xaqanlıq sistemi ləğv edildi.

## Övladları

1. İşbara Tigin (阿史那沙鉢羅) — 647-ci ildə Çinə səfir getmişdi.
2. Çebi Tigin (陟苾特勒) — 650-ci ildə öldürülmüşdür.
3. Cieman Tigin (羯漫陀)
	1. Aşina Anşuo (阿史那菴鑠)

## Mənbə

* Biçurin — *Собрание сведений о народах*, *обитавших в Средней Азии в древние времена*
# Kilibi xaqan

| Kilibi xaqan |
| --- |
| 俟力苾可汗 |
|  |
| Şərqi Göytürk xaqanlığının V xanı, Heşun və Xuayxuay knyazı |
| 13 avqust 639 – 16 aprel 647 |
| Əvvəlki | İllig xaqan |
| Sonrakı | Çebi xaqan |
| Şəxsi məlumatlar |
| Doğum tarixi | 583 |
| Vəfat tarixi | 16 aprel 647  |
| Vəfat yeri | * Çanqan
 |
| Fəaliyyəti | hərbi lider[d] |
| Atası | Tuğruq Şad |
| Dini | Tenqriçilik |

**Kilibi xaqan** (əsl adı: Aşina Simo (阿史那思摩), Çin titulu: **Yiminişukilibi xaqan** (乙彌泥孰俟力苾可汗)) — 630-cu ildə Tan sülaləsi tərəfindən xaqan olaraq vəzifələndirilmişdi. 639-cu ildəki Aşina Cieşeşuay üsyanı imperatoru qorxutduğu üçün xaqanlığı yenidən qurmaq qərarına gəldi.

## Öncəki xaqanlar dövründə

583-cü ildə doğulub. Atası Tuğruq Şad Taspar xaqanın oğlu idi. Şibi xaqan və Çula xaqan onu çox sevməzdi. Çünki o türkdən çox soğda bənzəyirdi. Onların dövründə sərkərdə ola bilməmişdi. İllig xaqan onu imperatorla danışıq aparmağa göndərəndə imperator tərəfindən Heşun knyazı titulu ilə mükafatlandırılmışdı. Bütün bunlara baxmayaraq Şərqi Göytürk xaqanlığının zəiflədiyi dövrdə imperatora yox xaqana sadiq qalmışdı. İmperator onun sədaqətindən ruhlanaraq 23 iyul 630-cu ildə Xuayxuay knyazı titulu vermişdi.

## Çin dövründə

13 avqust 639-cu ildə Aşina Cieşeşuay üsyanının yatırılmasından sonra Aşina Simoya Kilibi xan adı ilə xaqanlıq titulu verildi. Ona həm də imperiya soyadı olan **Li** soyadı da verildi. Beləliklə o imperiya ailəsindən sayılırdı. İmperator ona köməkçi olaraq Bağa xaqanın nəvəsi olan Aşina Çonqu Sol Müdrik Şahzadə təyin etdi. 641-ci ildə Seyanto xanlığının hökmdarı olan İncu xanın güclü hücumu qarşısında tab gətirməyərək Çinə qayıtdı. İncu xan imperatora göndərdiyi məktubda yazırdı:

*Türklər xəyanətkardırlar və güvənilməməlidirlər. Onlar məğlub ediləndən sonra belə sizə zərər verməyə davam etdilər. Onları məğlub edəndən sonra qul edib Çinlilərə mükafat vermək yerinə onlara öz övladlarınız kimi davranırsınız. Buna baxmayaraq Aşina Cieşeşuay yenə də üsyan etdi. Onlar insana bənzəyir amma qurd kimi ürəkləri var, onlara insan kimi davranmayın. Mən istərdim kimi bütün Türkləri Çin üçün öldürüm.*

## Ölümü

645-ci ildə Türklər xaqanı tək qoyaraq Çinin dərinliklərinə köçdülər. Kilibi xaqan isə imperatorla birlikdə Koreyalılara qarşı müharibədə qolundan yaralandı. 16 aprel 647-ci ildə vəfat etdi, 18 may 647-ci ildə isə xaqan Çanqan şəhərində basdırıldı.

## Mənbə

* Tan sülaləsi tarixi

## İstinadlar
# Epiqrafika

**Epiqrafika** (q.yun. ἐπιγραφή — yazı) — epiqraflar haqqında köməkçi tarix elmi.

Epiqrafika bərk materiallaar (daş, keramika, metal və s.) üzərindəki yazıları, onları formalarını, mahiyyətini və s. öyrənir.

## İstinadlar
# Aşina Çonq

| Aşina Çonq |
| --- |
| 阿史那忠 |
|  |
| Şərq Göytürk xaqanlığının Sol Müdrik şahzadəsi |
| 641 – 647 |
| Monarx | Kilibi xaqan |
| Şəxsi məlumatlar |
| Doğum tarixi | 611 |
| Vəfat tarixi | 24 may 674  |
| Dəfn yeri | Hsiçou kəndi, Likuan rayonu, Hsian əyaləti, Çin |
| Fəaliyyəti | hərbi qulluqçu |
| Atası | Aşina Sunişi |
|  Vikianbarda əlaqəli mediafayllar |

**Aşina Çonq** (阿史那忠) (611-674) - Tan sülaləsi sərkərdələrindən olub, Göytürk şahzadəsi idi.

## Həyatı

Aşina Sunişinin oğlu, Bağa xaqanın nəvəsi idi. İllig xaqanın təslim olmağına kömək etdiyi üçün Sol Müdafiə generallığına yüksəldilmişdi. "**Çonq**" adı ona imperator tərəfindən verilmişdi, "vəfalı" mənasına gəlirdi.

#### Vəzifələri

* 635-ci ildə Sağ Mühafizəçiləri sərkərdəsi təyin edildi.
* 639-cu ildə isə Kilibi xaqanın Sol Müdrik Şahzadəsi elan olundu.
* 650-ci ildə Hsüe Quo knyazı titulunu aldı.
* 668-ci ildə Kinxay yolu mühafizəsinin rəisi təyin olunmuşdur.

## Ailəsi

Dinhsianq valisinin qızı, həmçinin Tanq Taiçonqun ögey qızı Şahzadə Linçuan (臨川公主) ilə evli idi.

### Övladları

* Aşina Cian (阿史那暕)

## Ölümü

674-cü ildə vəfat etmişdir. Məzarı 1972-ci ildə tapılmışdır.

## İstinadlar
# Tanqutlar

**Tanqutlar** ( **minya**) — Tibet-Birma xalqı.

## Tarixi

Tanqutlar haqqında Orxon-Yenisey abidələrində də məlumat var. "On yeddi yaşımda tanqutlara qarşı əsgər göndərdim, onları məğlub etdim". Salih Mütəllibov bu savaşın 711-ci ildə baş verdiyini təxmin edir. Tanqutlar da tibetlər və xotanlılar kimi türk ölkəsinə sonradan gəlib yerləşmişlər; "Çinə yaxın yerdə yaşayan bir türk boyu. Onlar öz əcdadlarının ərəblər olduğunu söyləyirlər«. Buradan belə bir nəticə çıxır ki, tanqutlar qismən türkləşsələr də, əslində tibetlilərə qohumdurlar. "Divan"da tanqutlarla Çin arasında yerləşən Katun sini (Xatun məzarı, çincə Ko-tun chen) şəhərinin bəyi ilə tanqutların savaşı haqda məlumat var. 1028-ci ildə baş verən bu savaşı tanqutlar qazanmışlar.

## Ədəbiyyat

* *Кычанов Е. И.* Гимн священным предкам тангутов // Письменные памятники Востока. Историко-филологические исследования. Ежегодник 1968. — М.: Наука (ГРВЛ), 1970. С. 217—231.
* *Кычанов Е. И.* К проблеме этногенеза тангутов (Тоба — Вэймин — Вамо) // VII Международный конгресс антропологических и этнографических наук. (Москва, август 1964 г.). М., Издательство "Наука". 1964. 9, [1] с.
* *Кычанов Е. И.* Звучат лишь письмена. (Очерк об исследователях тангутской цивилизации). — М.: Наука (ГРВЛ), 1965. — 139 с. — 17 000 экз. (По следам исчезнувших культур Востока).
* *Кычанов Е. И.* Очерк истории тангутского государства. — М.: Наука (ГРВЛ). 1968. — 355 с. — 1600 экз.
* *Невский Н. А.* О наименовании Тангутского государства // Записки Института востоковедения Академии наук СССР, [Т.] II, [Вып.] 3. Л.: Издательство Академии Наук СССР, 1933. с.129—150, [1] л. вкл.
* *Невский Н. А.* Тангутская письменность и её фонды // Доклады группы востоковедов на сессии Академии Наук СССР 20 марта 1935 г. М.—Л.: Издательство Академии Наук СССР, 1936. (Труды Института востоковедения XVII). с.57—79, [6] л. вкл.
* *Janhunen J.* On the names of the Tangut // Studia Etymologica Cracoviensia, Vol.12 (2007) / Condidit et moderatur Marek Stachowski. Kraków, Wydawnictwo Uniwersytetu Jagiellońskiego = Jagiellonian University Press. 2007. pp. 63–73. ISBN 978-83-233-2345-7
* *Kepping K. B.* Mi-nia (Tangut) Self-appellation and Self-portraiture in Khara Khoto Materials // Manuscripta Orientalia: International Journal for Oriental Manuscript Research, Vol.7, No.4, December 2001. SPb., Thesa. 2001. pp. 37–47.

## Xarici keçidlər

* БСЭ: Тангуты
* Подсайт по тангутоведению ИВР РАН Arxivləşdirilib 2013-04-21 at the Wayback Machine
* Map of the Tangut Homeland and Empire
*
*
*
* The Tangut Royal Tombs – Steinhardt, Nancy Shatzman. 1993. The Tangut Royal Tombs near Yinchuan. In Muqarnas X: An Annual on Islamic Art and Architecture. Margaret B. Sevcenko, ed. Leiden: E.J. Brill. Arxivləşdirilib 2009-09-18 at the Wayback Machine